«Հունիսի 10-ին ՀՀ Արագածոտնի, Արարատի, Արմավիրի, Լոռու, Կոտայքի մարզերի 38 հա­մայնքներում ՏԻՄ ընտրություններ են: Դատելով համայնքի ղեկավար առաջադրված թեկնածուների ցանկից՝ նրանց ճնշող մեծամասնությունն ինքնաառաջադրվել է: Միայն մեկ համայն­քում է, որ ՀՀԿ-ն թեկնածու է առա­ջադրել, իսկ ԲՀԿ-ն՝ 6 համայնքում: Մասնավորապես՝ Արարատի մարզի Այգեզարդ համայնքում գրանցված 5 թեկնածու կա, որոնցից մեկը ԲՀԿ-ի կողմից է առաջադրվել: Գործող ՀՀԿ-ական համայնքապետ Արթուր Մա­նուկյանը, ով համայնքը ղեկավարում է 2000-ից, նույնպես առաջադրվել է, սակայն ոչ թե ՀՀԿ-ի կողմից, այլ՝ ինքնաառաջադրումով: